b'\n_START_ARTICLE_\nSobekhotep IV.\n_START_SECTION_\nDru\xc5\xbeina\n_START_PARAGRAPH_\nSobekhotep je bil sin \'bo\xc5\xbejega o\xc4\x8deta\' Haankhefa in \'kraljeve materer\' Kemi.  Njegov stari o\xc4\x8de je bil vojak mestnega regimenta Nehija. Stara mati se je imenovala Senebtisi. Sobekhotep je imel verjetno ve\xc4\x8d \xc5\xbeen, od katerih je zanesljivo znana samo Tjan. Znanih je ve\xc4\x8d njegovih otrok. S Tjan je imel Amenhotepa in Nebetiunet, z materjo, katere ime ni znano, pa sinove Sobekhotep Miuja, Sobekhotep D\xc5\xbead\xc5\xbea in Haankef Iikernofreta.\n_START_SECTION_\nDvor\n_START_PARAGRAPH_\nV primarnih virih iz obdobja Neferhotepa I. je veliko podatkov o Sobekhotepovem dvoru, ker je v  dr\xc5\xbeavni upravi nadaljeval politiko svojega brata. Njegov vezir je bil Neferkare Iimeru, zakladnik Senebi in visoki spremljevalec Nebank.\n_START_SECTION_\nDokazi\n_START_PARAGRAPH_\nFaraonova stela, najdena v Karnaku, poro\xc4\x8da o njegovih donacijah Amon-Rajevemu templju v Karnaku. V Karnaku so njegovo ime odkrili tudi na podpornikih vrat, ki dokazujejo njegovo gradbeno dejavnost. Na restavriranem napisu na kipu faraona Mentuhotepa II. v Abidosu je na kamnitih blokih v, ki dokazujejo njegovo gradnjo v lokalnem templju. Vezir Neferkare Iimeru na enem od svojih kipov poro\xc4\x8da, da je zgradil kanal in "hi\xc5\xa1o milijonov let" za faraona. Kip vezirja so odkrili v Karnaku, kar bi lahko pomenilo, da je zgradba stala prav tam._NEWLINE_V \xc5\xa1estem letu vladanja je poslal odpravo v rudnike ametista Vadi El Hudi v ju\xc5\xbenem Egiptu. Odprava je dokazana na \xc5\xa1tirih stelah v Vadi el-Hudiju. Stela iz Vadi Hammamata je iz devetega leta njegovega vladanja._NEWLINE_Sobekhotep IV. je bil pokopan morda v Abidosu, kjer je Josef W. Wegner s  Pennsilvanijske univerze ob pokopali\xc5\xa1kem kompleksu Senusreta III. iz Dvanajste dinastije odkril ogromno grobnico S10. Grobnico so sprva pripisovali faraonu Sobekhotepu I., njen slog pa ka\xc5\xbee, da je verjetneje pripadala Sobekhotepu IV.\n_START_SECTION_\nVladanje\n_START_PARAGRAPH_\nSobekhotep IV. je bil eden od najmo\xc4\x8dnej\xc5\xa1ih vladarjev Trinajste dinastije. Njegova oblast v Memfisu, srednjem Egiptu in Tebah je dobro dokazana v zgodovinskih zapisih, vse pa ka\xc5\xbee, da v Spodnjem Egiptu ni vladal. Egiptolog Kim Ryholt trdi, da je v tistem \xc4\x8dasu v vzhodni delti Nila \xc5\xbee vladala \xc5\xa0tirinajsta dinastija._NEWLINE_N. Moeller in  G. Marouard v nasprotju z njim trdita, da je v tem \xc4\x8dasu v vzhodni delti Nila vladal hi\xc5\xa1ki kralj Hajan iz Petnajste dinastije. Svojo trditev utemeljujeta s pomembnimi najdbami v  upravni zgradbi iz Dvanajste dinastije (Srednje kraljestvo) v Tel Edfuju v Gornjem Egiptu, ki je bila v rabi neprekinjeno od zgodnjega drugega vmesnega obdobja do Sedemnajste dinastije, ko so na njenih ostankih zgradili dvori\xc5\xa1\xc4\x8de velikega silosa.'